b'\n_START_ARTICLE_\nKin\xc5\xb3 kalendorius\n_START_SECTION_\nKilm\xc4\x97 ir istorija\n_START_PARAGRAPH_\n\xc5\xa0ang\xc5\xb3 dinastijos \xc4\xafra\xc5\xa1ai II t\xc5\xabkst pr. m. e. jau paliudija apie \xc5\xa1io kalendoriaus naudojim\xc4\x85 Kinijoje. Jau tuomet buvo naudojamas 60 met\xc5\xb3 ciklas, keliamieji m\xc4\x97nesiai. Tik\xc4\x97tina, kad tuo metu Naujieji metai buvo \xc5\xa1ven\xc4\x8diami m\xc4\x97nes\xc4\xaf, esant\xc4\xaf prie\xc5\xa1 \xc5\xbeiemos saul\xc4\x97gr\xc4\xaf\xc5\xbe\xc4\x85._NEWLINE_I t\xc5\xabkst. pr. m. e. vidurio \xc5\xa1altiniai pateikia daugiau duomen\xc5\xb3 apie kalendori\xc5\xb3. \xc5\xbdinoma, kad jau tada buvo nustatytas m\xc4\x97nesio ilgumas, metus sudarydavo 12 m\xc4\x97nesi\xc5\xb3 ir papildomas keliamasis m\xc4\x97nuo. Skrtingos to meto Kinijos valstyb\xc4\x97s naudojo skirtingus kalendoriaus atskaitos ta\xc5\xa1kus, Naujuosius metus \xc5\xa1v\xc4\x99sdavo skirtingais laikotarpiais. Greta egzistavo \xe2\x80\x9eKarali\xc5\xa1kasis kalendorius\xe2\x80\x9c, naudojamas D\xc5\xbeou valdov\xc5\xb3 r\xc5\xabmuose. Apie 484\xc2\xa0m. pr. m. e. buvo sukurtos pirmosios grie\xc5\xbetos taisykl\xc4\x97s, kurios derino m\xc4\x97nulio ir saul\xc4\x97s ciklus. Keliamasis m\xc4\x97nesis buvo pridedamas met\xc5\xb3 gale._NEWLINE_104\xc2\xa0m. pr. m. e. sukurtas Tai\xc4\x8du kin. \xe5\xa4\xaa\xe5\x88\x9d,\xc2\xa0pinyin: T\xc3\xa0ich\xc5\xab kalendorius. Jis leido prid\xc4\x97ti keliam\xc4\x85j\xc4\xaf m\xc4\x97nes\xc4\xaf bet kurioje met\xc5\xb3 vietoje. Tik 1645\xc2\xa0m. d\xc4\x97l Vakar\xc5\xb3 \xc4\xaftakos prad\xc4\x97ti naudoti tikslesni prietaisai tikrajai Saul\xc4\x97s pad\xc4\x97\xc4\x8diai ekliptikoje nustatyti.'